o
Tulta Jerusalemista
Pastori Oren Lev Ari
Avataan Johanneksen evankeliumi luku 1.
Ottakaa kanssani Jumalan Sana ja toistakaa perässäni:
Minulla on Jumalan Sana ja tänään opiskelen sitä.
Minä muutun. Hän uudistaa mieleni.
Opin tuntemaan Jumalan.
Ja kuljen Hänen kanssaan maan päällä.
Rakkaudessa, toivossa ja uskossa.
Jeesus Kristus on Jumalan Sana.
Hän tuli lihaksi.
Opetan tänään tästä.
Myös minä olen lihassa elämässäni.
Minä teen paljon hedelmää ja kunniaa Jumalalle.
Jeesuksen Kristuksen nimessä.
Puhumme tänään armosta.
Avataan Johanneksen evankeliumi 1:16.
Ja hänen täyteydestään me kaikki olemme saaneet,
ja armoa armon päälle.
Hänen täyteydestään me kaikki olemme saaneet.
Meidän täytyy tuntea Hänet.
Se ei auta, jos me vain kuulemme Hänestä.
On ihmisiä, jotka tulevat vuosikausia seurakuntaan,
ja ainostaan kuulevat Hänestä.
Mutta meidän täytyy tuntea Hänet.
Hänessä on armoa armon päälle.
Efesolaiskirjeessä sanotaan, että meidät on pelastettu armosta.
Ei tekojemme kautta, vaan armon kautta.
Koska kaikki ovat tehneet syntiä ja kääntyneet omille teilleen.
Kenelläkään ei ole Jumalan kunniaa.
Olemme pelastuneet armosta, ja meidän täytyy pysyä armossa.
Armolla on kyky kasvaa sisällämme ja päällämme.
Meidän täytyy oppia tuntemaan Isämme salaisuudet.
Jos olemme Jumalan lapsia, joita me olemme,
meidän täytyy tietää taivaallisen Isämme salaisuuden.
Miten armo kasvaa sisällämme, ja miten se kasvaa päällemme.
Armo kasvaa aina. Siksi on kirjoitettu: armoa armon päälle.
Emme saa armoa vain kerran elämässä, kun pelastumme,
saamme armoa armon päälle. Armo kasvaa elämässämme,
kun päätämme uskoa Jumalan Sanaan.
Kun kuuntelemme Hänen ääntään, ja teemme mitä Hän sanoo.
Armo kasvaa, kun kuuntelemme Jumalan ääntä.
Kun päätämme uskoa siihen, mitä Hän sanoo.
Huolimatta kaikesta siitä, mitä näemme,
ja miltä meistä tuntuu.
Kun päätämme uskoa,
se on vahvin voima koko maailmankaikkeudessa.
Armo alkaa kasvaa.
Jumala tietää, että kun uskot,
tarvitset sitä, että armo kasvaa.
Kun uskot, Jumala avaa ovet.
Sinä et avaa niitä, vaan Jumalan armo.
Hänen kätensä.
Hän sanoi: "Käteni ei ole liian lyhyt pelastamaan."
Hänen armonsa aina kasvaa.
Kun uskot, että Jumala avaa sinulle oven,
saat armoa armon päälle.
Päätät uskoa, ja sanot: Ei ole väliä, mitä minulle sanotaan,
ja miltä minusta tuntuu ja mitä näen,
minä kiitän sinua, Isä, ja tahdon tehdä mitä sanot.
Ehkä se ei näytä hyvältä maailman silmissä.
Ehkä ei perheelleni eikä ihmisille ympärilläni.
Mutta se olet Sinä. Armo alkaa kasvaa,
ja yhtäkkiä Jumalan armo alkaa näyttäytyä sinulle.
Kun alat uskoa...
En tiedä mitä elämässäsi on nyt meneillään.
Jotkut teistä käyvät läpi hengellisiä taisteluja.
Joskus myös fyysisiä.
Se on raskasta.
En tiedä mitä käytte läpi, mutta tämän tiedän:
Mitä Sana sanoo?
Hän on uskollinen ja luotettava.
Hän tekee, mitä lupaa.
Katsotaan 4. Moos. 23:19.
Ei Jumala ole ihminen, niin että hän valhettelisi,
eikä ihmislapsi, että hän katuisi.
Sanoisiko hän jotakin eikä sitä tekisi,
puhuisiko jotakin eikä sitä täyttäisi?
Näin profeetta kysyy.
Eikö hän tekisi? Eikö Hän toteuttaisi Sanaansa?
Hän toteuttaa sen, minkä on luvannut.
Hän tahtoo sinun kasvavan armossaan.
Hän tahtoo armon kasvavan elämässäsi.
Se on Hänen tahtonsa, ystävät.
Ei ole väliä, mitä koemme ja miltä meistä tuntuu.
Tästä voitte olla varmoja:
Tunteet valehtelevat usein.
Jumala ei koskaan.
Jumala tahtoo meidän löytävän armon.
On kirjoitettu, että Jeesuksella on Daavidin avain.
Sen minkä Hän avaa, ei voi kukaan sulkea.
Sen minkä Hän on sulkenut,
voi minua, jos yritän sen avata!
Minun täytyy tuntea Hänen armonsa,
kasvaa siinä, ja olla niin lähellä Jeesusta,
tietääkseni, minkä Hän sulkee, ja minkä Hän avaa.
Kaikkein suurin armo on sitä kun tietää,
minkä Jeesus sulkee ja minkä Hän avaa.
Jos Jeesus on sulkenut jonkun oven,
älä yritä avata sitä, odota uutta ovea.
Hän avaa uuden oven.
Hän tietää paremmin, mitä tarvitset.
Älä jää sille uskon tasolle, jolla olit vuosi sitten.
Sinun täytyy kasvaa uskossa.
Jos tahdot armon kasvavan, ja tahdot nähdä Jumalan käden,
sinun täytyy kasvaa uskossa.
Älä yritä tehdä sitä, jota osaat, ja pystyt tekemään.
Jumala ei saa siitä kunniaa,
jos yrität tehdä sitä, mitä tiedät osaavasi,
sitä, mikä on kykyjesi ulottuvilla.
Jumala saa kunnian siitä, että teet asioita,
jotka ovat kykyjesi ulkopuolella.
Raamattu sanoo:
Hän kutsuu olemattomat, ikäänkuin ne olisivat.
Usko on luottamusta siihen, mikä ei näy.
Kun alamme tehdä mahdottomia asioita,
voimme sanoa, että Jumalan armo oli mukana.
Ymmärrättekö?
Niin kasvat uskossa.
Mutta jos aina teet, mitä osaat tehdä,
ja ajattelet, että Jumala on siinä, ei, se olet sinä itse.
Mutta jos teet mahdottomia asioita,
voit sanoa Jumalan tehneen sen.
No, miksi ottaisit kunnian itsellesi?
En tiedä mitä käytte läpi nyt, mutta tämän tiedän:
Jumalan Sanassa on paljon lupauksia.
Olen varma, että yksi lupaus on armo sinulle.
Ehkä tarvitset parantumista.
Hänen haavoissaan olemme parantuneet.
Se voi olla Hänen armonsa tänään sinulle.
Ehkä tarvitset rahaa.
Ehkä sinulla ei ole millä ostaa jotakin, mitä kovasti tarvitset.
Jumalan Sana sanoo:
Hän on rikkautensa mukaisesti täyttävä kaikki teidän tarpeenne
kirkkaudessa, Kristuksessa Jeesuksessa.
Ehkä käyt läpi sisäistä taistelua ja pelkäät.
Sana sanoo:
Jumala ei ole antanut meille pelkuruuden henkeä,
vaan voiman ja rakkauden ja terveen harkinnan hengen,
jotta voisimme tietää,
mitä Jumala on valmistanut niille, jotka Hänta rakastavat.
Veljeni ja sisareni, se on suuri armo sinulle.
Meidän ei saa odottaa asioita, joita saatana on valmistanut meille.
Meidän täytyy odottaa suuria Jumalalta.
Raamattu sanoo:
maa on oleva täynnä Herran kunnian tuntemusta,
niinkuin vedet peittävät meren.
Sitä minä odotan.
Sitä minä tarvitsen.
Siinä voin nähdä Jumalan kunnian.
Se on armoa armon päälle.
Älkää katsoko liikaa itseänne ja virheitänne.
Sillä seitsemästi vanhurskas lankeaa,
ja joka kerta Jumala nostaa hänet ylös.
En minä moiti ihmisiä, jotka lankeavat,
vaan niitä, jotka eivät kymmeniin vuosiin nouse,
ja ala kulkea uskossa.
Kaikki lankeavat uskon tiellä.
Minä olen langennut monta kertaa.
Vieläkin joskus lankean.
Ehkä en johonkin syntiin,
mutta joskus sitä vain luovuttaa ja lankeaa.
Mutta kysymys ei ole siitä.
Vaan se joka nousee, ja jatkaa eteenpäin,
tietää, mitä on armo armon päälle.
Hän tuntee Jumalansa, ja tietää, että Hän on rakkaus.
Sen Jumala haluaa sinun tietävän.
Jumala haluaa opettaa sinua pysymään vakaasti
Hänen voimassaan ja kunniassaan ja kaikissa lupauksissaan.
Meidän täytyy nousta.
Joka kerta, kun saatana yrittää sanoa meille jotain,
yrittää hyökätä, ja lähettää nuoliaan,
meidän täytyy nousta uskossa ja sanoa:
Ei, tunnen Jumalani, Hän antaa minulle armoa armon päälle.
Et voi syyttää minua.
Sinulla ei ole auktoriteettia.
Tiedän, että Jumalani voi nostaa minut vaikka kuolleista.
Sellaisia uskovia Jumala etsii.
Eikä vain etsi, vaan Hän tahtoo opettaa meille tätä.
Ei vain puheita ja mezuzoita.
Hän tahtoo opettaa teille elävää uskoa.
Vain se tuo Hänelle kunniaa.
Vain siinä näet Jumalan armon kasvavan.
Niin voit kiittää Jumalaa,
ja ihmiset näkevät todistuksesi,
ja ottavat vastaan Hänet.
Ihmiset eivät tarvitse sellaista Jumalaa,
joka aina lyö heidät maahan.
He tahtovat Jumalan, joka rakastaa.
Jumalan, joka antaa armoa armon päälle.
Palataan Johanneksen evankeliumiin, luku 1 jae 10.
Maailmassa hän oli,
ja maailma on hänen kauttaan saanut syntynsä,
ja maailma ei häntä tuntenut. Hän tuli omiensa tykö,
ja hänen omansa eivät ottaneet häntä vastaan.
Kuunnelkaa, se on teidän leipäämme.
Mutta kaikille, jotka ottivat hänet vastaan,
hän antoi voiman tulla Jumalan lapsiksi.
Se on kaikkein suurinta.
Et ole orja.
Olemme Jumalan poikia ja tyttäriä.
Se on mahtava asema.
Se on armoa armon päälle.
Se on ainutlaatuista,
jotain, mitä ihmismieli ei voi käsittää.
Täytyy syntyä uudesti, jotta voisi ymmärtää tämän.
Ei ole vain niin,
että Jumala on taivaassa, ja sinä maan päällä.
Jumala on aina luonasi, tunnet sinä sen tai et.
Silloinkin kun teet syntiä.
Jumala tulee sinnekin mukaasi
pelastaakseen sinut, sanoakseen: "Palaa kotiin!"
Jumala on kaikkialla.
Daavid sanoi tästä näin:
Jos minä tuonelaan vuoteeni tekisin,
niin katso, sinä olet siellä.
Miten voimallista tietää, että Jumala on aina kanssasi!
Sitä on armo armon päälle.
Jos olen hyvä isä, tahdon antaa armoa lapsilleni.
Haluan heille hyvää, koska rakastan heitä.
Miten paljon enemmän taivaallinen Isämme
tahtoo meidän menestyvän ja kasvavan armossa.
Hän sanoo: Älä pelkää, usko ainoastaan.
Älä pelkää, koska pelko murskaa elämäsi.
Jos uskot, kasvat.
Sinun ei tarvitse kuuluttaa sitä, he tietävät, että olen kanssasi,
sanoo Herra.
Joh. 1:13: jotka eivät ole syntyneet verestä
eikä lihan tahdosta eikä miehen tahdosta,
vaan Jumalasta.
Tästä minä pidän.
Sano: Olen syntynyt Jumalasta.
Uudestaan!
Sanokaa kunnolla!
Ja Sana tuli lihaksi ja asui meidän keskellämme,
ja me katselimme hänen kirkkauttansa,
senkaltaista kirkkautta, kuin ainokaisella Pojalla on Isältä,
ja hän oli täynnä armoa ja totuutta.
Muistatteko, mitä Jeesus sanoi sille samarialaiselle naiselle?
Isä etsii palvelijoita, jotka rukoilevat Häntä
hengessä ja totuudessa.
Siis armossa.
Hän on täynnä totuutta ja armoa.
Joh. 1:15: Johannes todisti hänestä ja huusi sanoen:
"Tämä on se, josta minä sanoin:
se, joka minun jälkeeni tulee, on ollut minun edelläni,
sillä hän on ollut ennen kuin minä."
Ja hänen täyteydestään me kaikki olemme saaneet,
ja armoa armon päälle.
Huomatkaa:
Sillä laki on annettu Mooseksen kautta,
armo ja totuus on tullut Jeesuksen Kristuksen kautta.
Miksi Raamatussa sanotaan näin?
Koska laki aina syyttää.
Ei siksi, ettei se olisi hyvä, laki on pyhä.
Mutta ei ole ketään, joka pystyisi täyttämään lain joka päivä.
Tässä maailmassa ei ole ketään sellaista,
mutta Jeesus tuli täyttämään lain.
Hän sanoi: "Se on täytetty."
Nyt olette armon varassa.
Paavali sanoo Galatalaiskirjeessä:
Te aloititte Hengessä, lihassako nyt lopetatte?
Mistä hän puhui?
Hän sanoi yksinkertaisesti:
Jos aloititte armossa ja uskoitte Kristukseen,
ette katsoneet itseenne vaan Hänen tekoonsa ristillä,
miksi nyt, kun olette kasvaneet uskossa,
teidän on vaikea jatkaa, kun armo kasvaisi elämässänne.
Monet uskovat yrittävät tehdä jotakin.
Ei se toimi niin.
Laki on pyhä, mutta se ei pystynyt pelastamaan sieluamme.
Mutta vielä enemmän:
Laki, eli Sana, tuli eläväksi.
Hän tuli tänne.
Laki itse oli täällä, Jeesus Kristus.
Älkää ajatelko sitä kaikkea, mitä elämässänne on ollut.
Kaikki tehdään uudeksi.
Kaikki on uutta.
Kun lähdette täältä, päättäkää,
että kaikki uudistuu elämässänne.
Ei ole väliä, miten kauan olette olleet uskossa
tai oletteko vielä saaneet sitä, minkä Jumala on luvannut.
Mitä Sana sanoo?
Jos se viipyy, odota sitä!
Jos se ei tule silloin, kun ajattelit sen tulevan,
odota sitä!
Sitä on armo.
Hän antaa sinulle voimaa odottaa.
Laki ei pystynyt pelastamaan.
Se ei voinut antaa vanhurskautta.
Niin laki itse tuli.
Jeesus tuli lihaksi, Jumalan Sana tuli,
ja sanoi: Nyt kaikki on uutta.
Nyt elämme armon varassa.
Et katso itseesi, et hyviin tekoihisi,
etkä pahoihin tekoihisi.
Teidän täytyy ymmärtää, mitä armo on.
Jeesus sanoi naiselle: Missä ne ovat, sinun syyttäjäsi?
Muistatteko?
Se nainen, joka tuotiin Jeesuksen luokse.
Joka jäi kiinni aviorikoksesta.
Missä he ovat? Nainen vastasi: Ei ole ketään.
Jeesus vastasi: En minäkään sinua tuomitse.
Mene, äläkä tästedes enää syntiä tee.
Sitä on armo.
Armo antaa voimaa minulle olla tekemättä syntiä.
Laki saa minut pysymään teoissani,
enkä voi olla tekemättä syntiä.
Koska silloin yritän taistella maailmaa vastaan lihassani.
Mutta armo tuo minut rakkauteen,
ja niin ymmärrän,
että kaiken minä voin hänessä, joka minua vahvistaa.
Armo tuo minut paikkaan, jossa sanon:
Kaikki on mahdollista Jumalalle,
ja kaikki on mahdollista sille, joka uskoo.
Sitä on armo.
Armo ja totuus on tullut Jeesuksen Kristuksen kautta.
Kiitämme Jumalaa Mooseksesta.
Kiitämme Jumalaa siitä miehestä, joka toi Israelin Egyptistä,
ja teki mitä Jumala käski.
Mutta nyt meillä on Jeesus.
Ei Elia, ei Mooses, eikä Daavid,
eivät enkelit, eivät hallitsijat,
ei korkeus eikä syvyys, ei mitään muuta,
vain Jeesus Kristus.
Hän toi armon elää totuudessa.
En voinut elää totuudessa,
koska olin synnin, maailman ja saatanan orja.
Mutta Jeesus toi minulle armon, jotta voisin elää totuudessa.
Nyt minä pystyn siihen.
Sanokaa: Minä pystyn.
Koska se on sisälläni.
Mitä muuta Sana sanoo armosta?
Halu elää totuudessa ja sen toteuttaminen tulevat Jumalalta.
Sekä halu, että sen toteuttaminen.
Minun ei tarvitse tehdä muuta kuin sanoa: "Kyllä."
Jeesus ei koskaan toimi väkisin elämässäsi.
Hän sanoi: Minä seison ovella ja kolkutan,
jos joku avaa oven,
niin minä käyn hänen tykönsä sisälle
ja aterioitsen hänen kanssaan.
Hän aina kolkuttaa, nytkin Hän kolkuttaa sydämiimme.
Se ei tarkoita vain epäuskovia, se tarkoittaa meitä.
Hän kysyy: Koska alat elää armossa?
Milloin käsität armoni?
Unohdan sen, mikä on takana,
ja kurottaudun sitä kohti, mikä on edessäpäin.
Sitä on armo, juoksen, juoksen, minne?
Kohti päämäärää, voittopalkintoa,
johon Jumala on minut taivaallisella kutsumisella
kutsunut Kristuksessa Jeesuksessa.
Armo on sitä, että unohdan menneet.
Nyt kaikki on uutta elämässäsi.
Ennen kuin tulin tänne, Jumala puhui minulle sydämessäni.
Minulle sattui jotakin muutama päivä sitten,
ja Hän käski unohtamaan sen.
Minun täytyy unohtaa se nyt.
Unohdan sen, mikä on takana, sitä on armo.
Sain armon elääkseni totuudessa.
Mitä totuus on?
Tulette tuntemaan totuuden, ja totuus on tekevä... mitä?
tekevä teidät vapaiksi.
Totuus on Jumalan Sana.
Johannes sanoo, että totuus on Pyhä Henki.
Totuus on Jumalan Sana, joka valaisee pimeydessä,
joka antaa elämän kuoleman sijaan.
Hän antoi armon elääksemme totuudessa.
Joh. 1:18: Ei kukaan ole Jumalaa milloinkaan nähnyt,
ainokainen Poika, joka on Isän helmassa,
on hänet ilmoittanut.
Vahvoja sanoja.
Jos Jumala on luvannut sinulle jotakin,
lupaan sinulle, jos pysyt vakaana...
Ja vaikka veneesi alkaa keikkua,
muistatteko, mitä Jeesus teki silloin?
Nukkui.
Ehkä Jeesus nukkuu sisälläsi nyt, herätä Hänet uskollasi.
Herätä Hänet uskollasi tänään.
Ehkä vene keikkuu.
Herätä Jeesus.
Nyt emme katso itseemme, vaan Häneen.
Kun katsomme itseemme, olemme kuin ihmiset.
Kun katsomme Häntä, alamme olla kuin...
Mitä enemmän katsot itseesi, olet ihmisen kaltainen.
Katso Häneen, niin tulet kenen kaltaiseksi?
En voi sanoa, koska minua kuvataan,
ja jälkeenpäin väitetään minun sanoneen, että olen Jumala.
En sanonut niin. Mutta ymmärrätte minua Hengessä.
Kun katsot Häneen, tulet Hänen kaltaisekseen.
Alat toimia, puhua ja ajatella kuin Hän.
Armo kasvaa.
Miten Häntä voi katsoa?
Minä löydän Hänet tappioissanikin.
En vain voitoissani.
Tappioissani löydän Hänet siinä kohtaa,
kun Hän sanoo: "Nouse, ja tule mukaani!"
Oi Jeesus, minua itkettää.
Löydän Hänet sielläkin, Hän sanoo: "Nouse, tule mukaani!
Älä enää ajattele sitä, se on mennyt.
Se oli eilen, se ei enää palaa.
Nouse ja tule!"
Jos Hän on tappioissa, niin on Hän voitoissakin.
Taivaallinen Isämme, kiitämme Sinua,
siitä että saimme Jeesuksessa Kristuksessa
armon elää totuudessa.
Kaiken minä voin hänessä, joka minua vahvistaa.
Isä, kiitämme Sinua siitä, että Jeesus on meissä.
Kirkkauden toivo.
Kiitos, Isä, Jeesuksen nimessä.
Herra siunatkoon sinua ja varjelkoon sinua
Herra valistakoon kasvonsa sinulle ja olkoon sinulle armollinen,
Herra kääntäköön kasvonsa sinun puoleesi
ja antakoon sinulle rauhan.
Jeesuksen Kristuksen nimessä, ja veljet ja sisaret sanovat:
Amen.
Suomennos: Hannele Tainio